Revelesen 18:7
7Wani gayéba rakwa du taakwa wan wani yaabuba tékwa taakwa pulak.
Wani taakwa lé wak, "Wuné némaa taakwa rate apa yate deké wuné vu. Wuné dukiyaataakwa kaapuk. Wuné takwasék yasaakuké wuné yo. Wuné géraamarék yaké wuné yo." Naate wate léku yéba lé kevéréknék. Kevérékte mawulé yalékwa akwi kapéredi mu lé yak.
Méné Got, waga yalénké sanévéknwute méné yalén kapéredi mu yakataké méné yo.
Lé apakélé kaagél kutte némaanba géraaluké, méné yalén kapéredi mu némaanba yakataké méné yo.